Diari Oficial de la Generalitat Valenciana


Sumari del DOGV 7394, del 03-11-2014 (2014/9976)

RESOLUCIÓ de 29 d'octubre de 2014, del director general de Farmàcia i Productes Sanitaris, per mitjà de la qual s'ordena la publicació de l'acord de la comissió de baremació pel qual es dóna validesa a la llista definitiva dels participants en el procediment d'adjudicació d'autoritzacions d'obertura de noves oficines de farmàcia de 21 de juliol de 2014, sense incorporar-hi cap modificació.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7394

Data del DOGV
:   03-11-2014

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2014/9976


Data del document
:   29-10-2014

Organisme emissor
:   Conselleria de Sanitat

Tipus de document
:   Resolució

Descriptors 

:   * farmacologia

RESOLUCIÓ de 29 d'octubre de 2014, del director general de Farmàcia i Productes Sanitaris, per mitjà de la qual s'ordena la publicació de l'acord de la comissió de baremació pel qual es dóna validesa a la llista definitiva dels participants en el procediment d'adjudicació d'autoritzacions d'obertura de noves oficines de farmàcia de 21 de juliol de 2014, sense incorporar-hi cap modificació. [2014/9976]  
Vista l'acta de la comissió de baremació de data 28 d'octubre de 2014, resolc:  
  
Ordenar la publicació en el Diari Oficial de la Comunitat Valenciana i als taulers dels servicis centrals de la Conselleria de Sanitat i als de les seues direccions territorials, de l'acord adoptat per la comissió de baremació de data 28 d'octubre de 2014, en els termes següents:  
  
  
«Una vegada notificada la resolució del secretari autonòmic de Sanitat per mitjà de la qual es desestimen els recursos d'alçada número 10/14, interposat per Alicia Peris León; número 11/14, interposat per Esther Desirée Ruiz González; número 12/14, interposat per José Romualdo García Plá en nom d'Adela Casesnoves Ballester; número 13/14, interposat per Francisco Javier Canales Cáceres; número 14/14, interposat per María García Molina; número 16/14, interposat per Ricardo Sanchis González; número 17/14, interposat per Mercedes Pérez García; número 18/14, interposat per M.ª José Pozo Hermosilla; número 19/14, interposat per Adolfo García de Tiedra; número 20/14, interposat per Ricardo Baquero Navarro; número 21/14, interposat per Miguel Ángel Sánchez Serena; número 22/14, interposat per Francisco Javier Camisón Criado; número 23/14, interposat per Antolina Gómez Campillo i Andrés Pérez Muñoz, s'acorda donar validesa a la llista definitiva que es va publicar en el Diari Oficial de la Comunitat Valenciana número 7321, de 21 de juliol de 2014, sense incorporar-hi cap modificació.  
  
Així mateix s'acorda convocar els participants en el procediment d'adjudicació de noves oficines de farmàcia, el dia 18 de novembre de 2014, a les 10.00 hores, a la sala d'actes de l'edifici de la Direcció d'Administració i Docència, Hospital Universitari i Politècnic La Fe, siti al Bulevard Sud, s/n, de València.  
L'adjudicació de les autoritzacions la realitzarà la comissió de baremació d'acord amb els criteris següents:  
Els sol·licitants seran citats per la comissió de baremació per l'orde en què figuren en la llista definitiva per a elecció de l'oficina de farmàcia.  
La presència del sol·licitant en l'acte d'adjudicació podrà realitzar-se per ell mateix o per mitjà d'un representant amb poder notarial.  
L'acreditació dels sol·licitants o, si pertoca, dels representants, s'efectuarà per mitjà de l'exhibició del document nacional d'identitat, passaport o permís de conduir, i en cas de robatori o pèrdua, s'haurà d'aportar el justificant original de la denúncia davant de les autoritats policials, acompanyat de qualsevol altre document oficial amb foto.  
Les persones que no compareguen per mitjà de l'acreditació prevista en l'apartat anterior, o les que ho facen després de la seua declaració com a absents, en el procediment d'adjudicació per la comissió de baremació, perden el seu dret a l'adjudicació de l'autorització.  
Una vegada acreditat davant de la comissió de baremació, cada participant disposarà d'un temps de dos minuts per a l'elecció d'una de les autoritzacions per a l'obertura d'una nova oficina de farmàcia objecte de la convocatòria.  
Els farmacèutics propietaris d'una oficina de farmàcia oberta al públic no podran accedir a l'autorització d'una nova oficina de farmàcia a la mateixa població, llevat que tinguen limitat el seu dret al trasllat a una zona concreta del municipi.  
L'acte d'adjudicació conclourà per haver sigut adjudicades totes les oficines de farmàcia, o bé per haver sigut citats tots els farmacèutics participants en el procés.  
Després d'haver conclòs l'acte d'adjudicació, la comissió de baremació n'estendrà una acta, que serà publicada en el Diari Oficial de la Comunitat Valenciana per una resolució del director general de Farmàcia i Productes Sanitaris, que posarà fi a la via administrativa.»  
  
València, 29 d'octubre de 2014.- El director general de Farmàcia i Productes Sanitaris: José Luis Trillo Mata.